Naša škola već šestu godinu održava edukacijsko-ukrasni školski vrt. Proljeće je vrijeme kada intenzivno radimo na njegovom uređenju i obogaćivanju različitim mediteranskim ljekovitim i ukrasnim biljem.

Ovaj tjedan pokrenuli smo i opsežnu akciju uređenja školskog dvorišta.

 Inicijativom **roditelja predstavnika Vijeća roditelja i Škole** oko uređenja dijela školskog dvorišta, dovezena je veća količina zemlje te je uz pomoć roditelja odstranjeno zaraslo grmlje lovora i ostaci stabala . **Tijekom trajanja akcije naši učenici su marljivo radili:** **kopali, grabljali, raspoređivali zemlju i tako pripremali teren za sijanje i sadnju.**

Zajedničkom akcijom roditelja predstavnika Vijeća roditelja ,domara škole i učenika uredili smo područje školskog dvorišta , obogatili tlo i nadopunili područja oskudna zemljom.

Planiramo posaditi ruže penjačice uz ogradu glavnog ulaza u školsko dvorište te posijati travu kako bi naše školsko dvorište bio još ugodnije mjesto za boravak učenika.

**Ovim putem zahvaljujemo se svim učenicima i djelatnicima škole koji su pomagali u uređenju dvorišta, a zahvalnost iskazujemo roditeljima koji su donirali zemlju i sadni materijal. Zahvaljujemo i svima koji su sudjelovali u akciji „Darujmo kunu za školski vrt“.**

Dio vesele radne atmosfere pogledajte u Galeriji slika.